carohd/mindhelper huggingface dataset:
Jeg skar med mig en brødkniv og nu gør det ondt i mit sår, hver gang jeg står med en brødkniv
Kategori: Angst og stress
K\u00f8n: Dreng
Alder: 13
Dato: 2019-12-03T12:57:01.000Z

Sp\u00f8rgsm\u00e5l:
det er rat ubehalgligt fordi jeg skar mig selv ved et uheld med en brødkniv, jeg er van til at brødknive ikke er skarpe, så hver gang jeg står med en brødkniv, får jeg følsen af at jeg skar migselv og så gør det ondt i mit sår.

Svar:
Det lyder som om, at det var en rigtig ubehagelig oplevelse, da du skar dig. Du er sikker blevet super forskrækket og det har gjort rigtigt ondt. 



Når man oplever noget, som har været rigtigt ubehageligt, eksempelvis at skære sig, så er det helt normalt, at man det godt sætte sig lidt i kroppen på en. Med det mener jeg, at ens krop og hjerne kan huske, hvordan det var at skære sig, når man bliver mindet om det. Så når du står med en kniv, så bliver du måske lidt nervøs, fordi du skar dig tidligere - og så gør det ondt i såret, fordi du kan huske, hvordan det føles at skære sig første gang. Det er fordi, at ens krop har lært, at den skal passe på brødknive. Det er helt normalt, at opleve det, hvis man har oplevet noget, der gjorde rigtigt ondt. Men jeg tænker, at når dit sår er helet og der er gået et stykke tid, så holder det nok helt op med at gøre ondt igen. 



Mit bedste råd til dig er, at fortælle dine forældre om det, du oplever. For det kan være ret skræmmende, hvis det begynder at gøre ondt i ens sår. Så kan det være rigtigt rart at snakke med sine forældre om det og få deres støtte og hjælp. Jeg er næsten sikker på, at dine forældre gerne vil lytte på dig og hjælpe dig, hvis det bliver ved med at gøre ondt. 



Jeg håber at mit svar gav mening for dig. Og så håber jeg, at dit sår snart heler op og holder helt op med at gøre ondt.
Jeg er bange for at miste min veninde til en anden
Kategori: Venner
K\u00f8n: Pige
Alder: 13
Dato: 2019-12-11T18:12:19.000Z

Sp\u00f8rgsm\u00e5l:
jeg er en pige på 13 år og jeg er bange for at miste min bedste veninde til en anden fordi hun virker som om hun ikke kan lide mig lige så meget som får så nu er jeg bange for at miste hende til en anden hvad skal jeg gører

Svar:
Øv altså det lyder mega svært, at du er bange for at miste din veninde til en anden, derfor er jeg også super glad for, at du har skrevet herind og delt det med os. 



Du skriver at din veninde ikke virker til, at kunne lide dig ligeså meget mere, som hun plejer. Og det tænker jeg må være rigtigt hårdt at opleve. Derfor kan jeg også sagtens forstå, hvis du er lidt bange for, hvad der skal ske. 



Snak med din veninde 



Mit bedste råd til dig er, at snakke med din veninde om, hvordan du har det. Måske er der sket noget i mellem jer, som du ikke har opdaget? Måske viser det sig, at din veninde kan lide dig ligeså meget, som hun plejer - men at der er nogle andre ting, som gør hun ikke viser det så meget? Det kan være lidt svært at tage sådan en snak med sin veninde, men du kan prøve at læse vores artikel om at snakke om svære ting med sine venner. Der står nogle rigtigt gode råd til, hvordan man kan tage snakken på en god måde. Jeg er næsten sikker på, at din veninde rigtigt gerne vil snakke med dig, hvis du spørger hende. 



Tag fat i jeres lærer 



Nu skriver du ikke, om i går i klasse sammen. Men hvis i gør det, så kan du jo prøve at spørge jeres klasselærer om hun/han vil hjælpe dig med at få snakket med din veninde. Nogle gange kan det være rart at få en voksens hjælp, hvis man har lidt svært ved at få tingene sagt. 



Det er mega hårdt, hvis man er nervøs for at miste sin veninde. Derfor er det også en rigtig god idé, at få snakket om det med hinanden, så man forhåbentligt kan blive ved med at være super gode veninder. Jeg håber du har kunne bruge mine råd til noget.
Hvis plan A ikke virker...
Kategori: Generelt
K\u00f8n: Pige
Alder: 15
Dato: 2019-12-10T12:36:12.000Z

Sp\u00f8rgsm\u00e5l:
øhmm,i skriver,at hvis plan A ikk virker,er der 28 bogstaver mere&hrmm-er det ik 27,der ville være efter plan A&

Svar:
Vi har prøvet at tælle efter nogle gange nu og vi får det til 29 bogstaver ;-) Så hvis plan A ikke tæller, så er der vidst stadig 28 bogstaver tilbage.
Hvordan kan man komme væk fra gaming, hvis man synes det er hyggeligt? Men ens forældre ikke gør.
Kategori: Familie
K\u00f8n: Dreng
Alder: 15
Dato: 2019-12-11T18:31:19.000Z

Sp\u00f8rgsm\u00e5l:
Hvad skal man for at komme væk fra gaming hvis man synes det er hyggeligt og ens forældre gider ikke og man synes det er hyggeligt og underholdene

Svar:
Jeg er en lille smule i tvivl om, hvad du helt præcis mener? Som jeg forstår det, så spørger du, hvordan du kan stoppe med at game, fordi dine forældre ikke synes om det - men du synes faktisk det er hyggeligt. Er det rigtigt forstået? 



Kan i gå på kompromis? 



Det er selvfølgelig rigtigt irriterende, hvis man selv er super glad for at game, men ens forældre synes man bør lade være. Så kan det være en god idé, at prøve at finde på et kompromis. Et kompromis betyder, at man finder en løsning, som både er god for en selv og ens forældre, ved at mødes lidt på midten. Du skriver ikke så meget om, hvor meget du gamer? Men hvis det er mange timer hver eneste dag, så kan det godt komme til at gå ud over hverdagen. Så kan ens forældre godt ønske, at man brugte tiden på andet end gaming - eksempelvis på at være sammen med dem. Hvis det er det der sker for dig, så kan du jo prøve at danne dig et overblik over, hvor meget tid du bruger på gaming hver dag. Bagefter kan du prøve at snakke med dine forældre om, hvor mange timer om dagen, de synes er en god idé og sammenligne det med, hvor mange timer du synes er en god idé. Og så kan i måske mødes et sted i midten? For gaming er super sjovt og derfor tænker jeg heller ikke, at du behøver stoppe helt. 



Som du selv skriver, så kan gaming også være super hyggeligt og underholdende. Hvis du synes det er rigtigt svært, at skrue ned for gamingen, så kan du prøve at læse vores artikel om gaming. Der står nemlig nogle super gode råd til, hvordan man kan game uden at det tager overhånd og fylder hele ens dag. Måske kan den være til hjælp for dig? 



Snak med dine forældre om det 



Det kan være en god idé, at prøve at snakke med sine forældre, hvis man har svært ved at skrue ned for gamingen. For det er ikke altid, at man har lyst til at skrue ned, men nogle gange kan det være en god idé. Eksempelvis hvis gamingen kommer til at fylde hele ens dag og alle ens fritimer går med gaming. Så kan det nemlig godt komme til at gå ud over ens sociale liv og ens skole. Så kan det være rart at få ens forældres støtte og hjælp til at skrue ned for gamingen. Jeg er næsten sikker på, at de rigtigt gerne vil hjælpe dig. 



Det kan være super svært at skrue ned for ens gaming, hvis den er begyndt at sluge alt ens tid. For det er super hyggeligt og underholdende. Så kan det være en god idé, at få hjælp og støtte fra sine forældre, så man ikke behøver gøre det alene. Jeg håber, at jeg har forstået dit spørgsmål rigtigt og mit svar har været en hjælp. Ellers må du prøve, at skrive herind igen.
Skolespørgsmål
Kategori: Skole og uddannelse
K\u00f8n: Dreng
Alder: 15
Dato: 2019-12-11T19:20:30.000Z

Sp\u00f8rgsm\u00e5l:
jeg har et spørgsmål til min fremlæggelse og det er at hvor gør mænd mere hustruvold mod der kæreste eller kone end mænd gør???

Svar:
Da vores brevkasse kun er til personlige spørgsmål, kan vi desværre ikke hjælpe dig. Men jeg vil anbefale dig at kontakte Bryd tavsheden. Bryd tavsheden er nemlig en forening, som hjælper mennesker, der oplever kærestevold. Og de ved en hel masse mere om hustruvold end vi gør
Projektspørgsmål
Kategori: Skole og uddannelse
K\u00f8n: Pige
Alder: 15
Dato: 2019-12-11T19:33:59.000Z

Sp\u00f8rgsm\u00e5l:
Hej jeg er igang med min 9 klasses projektopgave omkring skønhedsidealer. Jeg er virkelig interesseret i at høre jer om i kan give mig svar på nogle spørgsmål. Hvor mange henvender sig til jer omkring lavt selvtillid eller utilfredshed med sig selv? Hvad er det der tit påvirker unge til at have dette syn på sig selv, (sociale medier, samfund osv)? Hvad mener i at vi som samfund og som enkelt person kan gøre for at skubbe unges selvtillid den rette vej? Vi oplever idag selv at det er virkelig svært at være und i nutidens samfund, både på nettet men også hvis vi går en tur inde i byen og ser en reklame der kan få os til at tænke lidt mere over hvordan vis er ude. Det kunne være fantastisk hvis i kunne svare mig på nogle af mine spørgsmål, tak på forhånd. God dag (;

Svar:
Da brevkassen på Mindhelper er til personlige spørgsmål og vi har super travlt, har vi desværre ikke tid til at besvare projektspørgsmål. Unge der skriver ind til brevkassen henvender sig med mange forskellige problematikker - også omkring lav selvtillid og utilfredshed med sig selv. Vi har dog ikke nogen statistik på, præcis hvor mange det er. Men du kan prøve at søge på ordene i vores søgefelt og læse nogle af de unges brevkasse spørgsmål herind. Så kan du få et godt indtryk af, hvad deres oplevelser er. Jeg kan også anbefale dig, at læse vores tema om identitet, da der er en del artikler omkring selvtillid og selvværd. Held og lykke med projektet
Projektspørgsmål
Kategori: Skole og uddannelse
K\u00f8n: Pige
Alder: 14
Dato: 2019-12-11T19:38:18.000Z

Sp\u00f8rgsm\u00e5l:
Hej vi er to piger der har projekt uge, og vil bare høre om i kunne hjælpe os.
Vi har om personlige grænser og perfektion kulturen på de sociale medier

Svar:
Da vores brevkasse kun er til personlige spørgsmål, og da vi har rigtigt travlt med dem, så har vi desværre ikke tid til at hjælpe med skoleprojekter. Men vi har en artikel om grænser, som måske kan være en hjælp for jer?  



Held og lykke med projektet!
Min ven kaster stole efter mig
Kategori: Venner
K\u00f8n: Dreng
Alder: 13
Dato: 2019-12-21T19:45:37.000Z

Sp\u00f8rgsm\u00e5l:
hjælp mig jeg han ikke mere min ven slår mig med min sko og kaster stole efter mig:( btw jeg hedder anonym. hjælp plz

Svar:
Det lyder da vildt ubehageligt, at din ven kaster stole efter dig og slår dig med sko. Derfor er jeg også rigtigt glad for, at du har skrevet herind og fortalt os om det. 



Det er ikke okay 



Det er selvfølgelig ikke okay, at din ven kaster stole efter dig eller slår dig med sko. Det kan gøre super ondt og man kan komme til skade. Derfor er det også rigtigt vigtigt, at din ven bliver stoppet, så du ikke længere behøver finde dig i det. Derfor kunne det være en rigtig god idé, hvis du snakkede med en voksen om, hvad der sker. 



Snak med din lærer 



Jeg kommer til at tænke på, om i går i klasse sammen og det er der, at han kaster stole efter dig? For så er det rigtigt vigtigt, at du får snakket med en lærer om, hvad der sker. Så læreren kan få det stoppet og få hjulpet din ven, hvis han har svært ved at styre sit temperament. Du kan prøve at snakke med jeres klasselærer eller en anden lærer, som du er tryg ved. Ellers kan du også kontakte skolerektoreren, hvis du synes det er nemmest. Hvis i kender hinanden fra et andet sted - sportsklub, hobby eller andet. Så kan du prøve at tage fat i den voksne, som er ansvarlig der og fortælle dem om det. 



Snak med dine forældre 



Det er vigtigt, at du fortæller dine forældre om, at din ven kaster med stole og slår dig med sko. For det er de voksnes ansvar, at det bliver stoppet. Det er for meget for dig, at skulle klare helt alene. Og jeg næsten helt sikker på, at hvis du fortæller dine forældre om det, så vil de rigtigt gerne hjælpe dig med at få det stoppet. Så kan dine forældre enten kontakte jeres skole (hvis i går på samme skole) eller kontakte hans forældre, så de kan sørge for, at din ven stopper med at kaste med ting og slå. 



Kan du holde dig fra ham? 



Du skriver jo, at han er din ven. Men jeg kommer til at tænke på, hvor god en ven han er, hvis han kaster stole efter dig? Du kan jo overveje om det ville være rarere at holde dig fra ham, indtil han stopper med at være så voldsom. Selvom man er venner, så behøver man ikke finde sig i hvad som helst. Og det er helt okay, hvis du ikke har lyst til at blive ved med at være venner med en, som er så voldsom. Det kan jeg sagtens forstå. 



Det er mega svært, hvis man har en ven, som er alt for voldsom. Så er det vigtigt at få snakket med voksen, så de kan sørge for, at det bliver stoppet. For alle fortjener, at kunne være i fred, uden at få kastet stole efter sig eller blive slået med sko. Jeg håber at du har kunne bruge mine råd til noget.
Jeg har gjort noget pinligt
Kategori: Skole og uddannelse
K\u00f8n: Pige
Alder: 15
Dato: 2020-01-17T17:37:29.000Z

Sp\u00f8rgsm\u00e5l:
Her i dag skete der noget vildt pinligt for mig i skolen. Jeg havde svært ved at holde mine øjne åbne da jeg ikke havde fået nok søvn. Da jeg pludselig åbner øjnene kigger alle på mig og jeg har åbenbart været faldet i søvn, og jeg har fået fortalt at læreren kaldte mit navn for flere gange at vække mig.Det var vildt pinligt og alle begyndte at grine. Jeg er bange for at læreren er sur på mig, fordi jeg faldt i søvn i hendes time, men det var ikke fordi at faget var kedeligt, men fordi jeg var træt. Jeg er ikke en der normalt gør sådan noget, og jeg ved ikke helt hvad jeg skal gøre. Jeg er lidt bange for at sige noget om det, da jeg stadigvæk er sygt pinlig berørt. Det værste var at læreren var i gang med at forklare om hvordan vores afgangseksamen skulle foregå, og det er jo mega vigtigt, men det tænker hun nok at jeg ikke synes da det lignede at jeg kedede mig. Hvad skal jeg gøre?



HilsenHende der går i seng lidt tidligere i aften =B

Svar:
Nogle gange laver vi fejl - og det er okay 



Det er selvfølgelig ikke så godt, hvis man falder i søvn i skolen. Men hvis man har sovet for lidt natten før, så kan det jo ske, at man lige kommer til at lukke øjnene lidt og falder i søvn. Det er en lille fejl, men ikke noget, man gjorde med vilje. Men det kan være mega pinligt, hvis man så bliver opdaget. Især hvis læreren når at sige ens navn flere gange i træk og de andre griner af en. Men jeg tænker, at når det ikke er noget, som sker tit for dig, så gør det nok ikke så meget. Din lærer kender dig sikkert godt og ved godt, at det ikke er normalt for dig, at falde i søvn i hendes timer. Hun har nok også tænkt, at du bare var super træt. Og de andre i klassen glemmer det sikkert snart igen. Der er sikkert også flere af dem, som er faldet i søvn i klassen på et tidspunkt. 



Du kan sige undskyld 



Sket er jo sket og der er ikke så meget at gøre ved, at du faldt i søvn. Og det var jo ikke med vilje. Så egentligt tænker jeg, at du godt bare kan lade det ligge og ikke gøre mere ved det nu. Men hvis du synes, det ville være rart lige at fortælle læreren, at du altså ikke faldt i søvn, fordi hendes timer var kedelige, så kunne det også være en fin idé. Så kan du sige undskyld for at være faldet i søvn og at du ikke synes, at hendes timer er kedelige. Det ville være sødt af dig. Og din lærer beder dig sikkert bare om, at gå lidt tidligere i seng en anden gang. 



Nogle gange kommer vi til at gøre pinlige ting, men det kan ske for os alle sammen engang imellem. Det er meget menneskeligt. Jeg håber du har kunne bruge mit svar til noget.
Jeg er ikke sikker på, at han kan lide mig
Kategori: Forelskelse, Kærlighed og sex
K\u00f8n: Pige
Alder: 15
Dato: 2020-01-23T20:07:29.000Z

Sp\u00f8rgsm\u00e5l:
jeg kan lide en dreng men er ikke sikker på at han kan lide mig hvad gør jeg?

Svar:
Det kan være super svært at finde ud af, om en person man kan lide også kan lide en tilbage. Og så kan det være svært lige at finde ud af, hvad man så skal gøre. Derfor er jeg også glad for, at du har skrevet herind og delt det med os. 



Er der nogle tegn? 



Jeg kommer til at tænke på, om der har været nogle tegn på, at han måske også kan lide dig? Nogle gange kan der nemlig godt være nogle signaler, som tyder på, at en person måske godt kan lide en. Du kan prøve at læse vores artikel om 15 tegn på forelskelse. Der står en liste med nogle forskellige tegn, du kan prøve at læse igennem. Måske er der nogle af de tegn, som han viser dig? Ellers kan man faktisk også bruge listen på en anden måde. Du kan prøve at gøre de ting der står på listen og sende signaler til ham i stedet. Det kunne eksempelvis være ved at skrive til ham, kigge på ham og måske smile meget til ham. Så kan han måske fornemme på dig, at du er interesseret i ham. 



Snak med dine venner om det 



Nogle gange kan det vær en rigtig god hjælp, at prøve at snakke med ens venner om dem, som man er vild med. For selvom man selv er i tvivl om, om han er interesseret eller ej, så kan ens venner nogle gange se nogle ting, som man ikke selv kan se. Det kan også være, at de har hørt han snakke om dig. Så kan de hjælpe dig med at finde ud af, om han er interesseret og hvad du så kan gøre. 



Hvis du er modig 



Hvis du er lidt modig, så kan du jo også prøve at spørge ham, om han har lyst til at lave noget sammen med dig på et tidspunkt. Det kan godt være lidt skræmmende, fordi man kan risikere, at han siger nej. Men det er også rimeligt sejt, hvis man tør det. Og så har man i hvert fald prøvet. Næsten alle vil tage det som et kompliment, hvis man viser interesse for dem. Det må du prøve at mærke efter i maven, om du har lyst til. Du kan jo altid skrive til ham, hvis du synes det er lidt for skræmmende, at spørge ham ansigt til ansigt. 



Det kan være mega svært at finde ud af, om en person også er vild med en tilbage. Men man kan desværre aldrig være fuldstændigt sikker og så må man prøve at se, om der er nogle tegn på det. Ellers kan man prøve at være lidt modig og invitere ham ud. 



Jeg håber du kan bruge mine råd til noget. Og så krydser jeg fingre for, at det kommer til at gå super godt og at han også er vild med dig. Jeg hepper på dig.
Jeg er kommet til at fortælle en hemmelighed videre
Kategori: Venner
K\u00f8n: Pige
Alder: 15
Dato: 2020-01-27T14:19:20.000Z

Sp\u00f8rgsm\u00e5l:
For cirka en uge siden sagde  en af mine veninder en hemmelighed ril mig. Jeg har kommet til at sige den videre til to af mine andre veninder. Jeg fortryder det helt vildt meget nu og har det helt skidt med at jeg ikke har været loyal over for min veninde  Tom havde tillid til mig og fortalte mig sin hemmelighed.

Svar:
Øv altså, det er er lidt en møgsituation, du er havnet i. Men nogle gange så kommer man bare til at dumme sig. Sådan er det at være menneske og det kommer vi allesammen til engang imellem. Derfor er jeg også glad for, at du har skrevet herind og fortalt os om det. For det kan være svært lige at se sig ud af, hvad man så lige skal gøre. 



Sig undskyld til din veninde 



Hvis ens veninde fortæller en hemmelighed til en, så bør man selvfølgelig ikke sige den videre. Men jeg tror mange af os kan nikke genkendende til at have fortalt en hemmelighed videre, selvom man godt vidste, at man ikke burde. Hvis man så alligevel er kommet til det, så kan det være en rigtig god idé, at gå til bekendelse overfor sin veninde og sige undskyld. For det er den bedste måde, at man kan genvinde den tillid, som man har brudt. Selvom din veninde måske ikke ved, at du har fortalt hendes hemmelighed videre, så er der nok en risiko for, at hun finder ud af det alligevel. Så er det måske bedre, at hun hører det fra dig, end at hun hører det fra en anden. Det kan det kan godt være, at din veninde måske bliver sur over, at du har fortalt hendes hemmelighed videre i starten. Det har hun også lidt lov til at være. Så kan det godt være, at hun har brug for lidt tid til at tænke over tingene. Men jeg tænker også, at hun nok godt kan tilgive dig det, hvis du fortæller hende det og siger undskyld rigtigt mange gange. De fleste mennesker kan nemlig sagtens tilgive en, hvis man viser, at man virkeligt er oprigtigt ked af det. Det tænker jeg også, at der er god chance for, at din veninde også godt kan. 



Snak med de to andre veninder 



Jeg tænker, at det er rigtigt vigtigt, at du får snakket med de veninder, som du fortalte hemmeligheden til. Så kan du sige til dem, at det er møghamrende vigtigt, at de ikke fortæller hemmeligheden videre. Så kan i måske undgå, at hemmeligheden spreder sig yderligere. Du kan jo eventuelt fortælle dem, at det ikke var meningen, at du skulle have fortalt hemmeligheden videre og du er rigtig ked af, at du kom til at gøre det alligevel. Så vil de sikkert gerne hjælpe med at holde hemmeligheden for sig selv. 



Nogle gange kommer man til at dumme sig. Det gør vi allesammen nogle gange. Og så er der ikke så meget andet at gøre end at sige undskyld. Jeg håber at du har kunne bruge mit svar til noget og så håber jeg på, at det kommer til at gå helt fint mellem dig og din veninde.
Jeg føler vores venskab er ødelagt
Kategori: Venner
K\u00f8n: Pige
Alder: 16
Dato: 2020-01-27T14:44:48.000Z

Sp\u00f8rgsm\u00e5l:
For en uge siden Gik Mig og min bedste ven Rundt Og holdte i hånd og puttede  rigtig meget Og jeg var lidt forvirret over hvad der lige skete med min og derfor valgte jeg at snakke med ham. Jeg fik så af vide at han havde følelser for mig og jeg sagde så at jeg ik havde det på samme måde. Vi aftalte så at det her ikke ville ændre noget på vores venskab men jeg føler virkelig at det er ødelagt for 2 dage efter begyndte han ikke at snakke med mig lige så meget mere og det er ik særligt rat, da han så stadigvæk ikke rigtig har snakket med mig i 5 dage gik jeg over til ham for at høre om der var noget galt mellem ham og mig og det eneste han sagde var  jeg har brug for tid . Jeg har så valg at lade ham være lidt men idag skrev vi samme som om alt var godt men da vi så hinanden sener på dag viste jeg ik om jeg kunne gå over og give ham et kram eller hvad jeg helt skulle gøre

Svar:
Det lyder som om, at det er en rigtig svær periode mellem dig og din bedste ven lige nu. Det er aldrig nemt, når den ene af to venner, får følelser for den anden. Så kan det være svært at finde ud af, hvordan ens venskab lige skal fortsætte.



Giv ham tid 



Det lyder til, at der har været nogle lidt forvirrende signaler i jeres venskab. Hvis man putter og holder i hånd, så opfører man sig lidt mere som kærester end som venner. Så kan det godt lægge lidt op til, at man ikke længere kun skal være venner. Derfor kan det også være en god idé, at prøve at holde de ting lidt adskilt fra hinanden, så man ikke ender med at forvirre hinanden. Derfor var det også rigtigt flot, at du fik snakket med ham om det og i fandt ud af, at i bare skal være venner. Men det er måske lidt svært for din bedste ven lige nu. Derfor kan det også være en god idé, at gøre som han siger og give ham lidt mere tid. 



Det er ikke sikkert, at i helt kan undgå, at det ændrer jeres venskab lidt. For når der først har været følelser involveret, så kan det nogle gange være svært, at gå helt tilbage til den måde, det plejede at være på. Men måske bliver jeres venskab bare lidt anderledes, men stadig super godt. Det må tiden lidt vise. 



Snak med ham 



Hvis du er lidt i tvivl om, hvad du skal gøre når i ses og sådan, så kunne du måske prøve at snakke med ham eller skrive til ham og spørge ham ad, hvad han godt kunne tænke sig? Måske synes han det er rarest, hvis i bare gør som i plejer. Måske synes han det er rarest, hvis i holder jer lidt fra hinanden. Det er han nok den der bedst kan svare på. Så viser du ham også, at du stadig rigtig gerne vil ham det bedste. Og det kunne måske være rigtigt rart for ham at vide. 



Det er mega svært, hvis ens ven er blevet vild med en. Men det kan være en god idé, bare at prøve at give ham god tid og snakke med ham om, hvordan i bedst kan komme igennem det. Jeg håber du har kunne bruge mit svar og så krydser jeg fingre for, at i snart bliver rigtigt gode venner igen.